You are here: Home » Content » Graad R 'n Leerprogram » Gr. R Module 1 Lewensvaardighede - 02
Logiese Denke en Redenasie Vir die opvoeder:
Ons kan 'n weerkaart gebruik om die dae van die week in volgorde vir die leerders aan te leer.
Op die volgende bladsy verskyn 'n weerkaart wat op karton geplak kan word om dit te versterk. Op die daaropvolgende bladsy vind u stroke met die dae van die week. Hierdie stroke moet uitgeknip word sodat dit op die weerkaart gepas kan word.
Gee verskillende leerders geleentheid om byvoorbeeld Maandag se kaartjie uit te soek. Die leerder moet dit vir die ander leerders wys en dit dan op die ooreenstemmende weekdag op die weerkaart pas. Almal sê dan saam die dag se naam : Maandag.
Laat die leerders u help om 'n eenvoudige grafiek van die week se weer saam te stel, byvoorbeeld
Die syfer in die tweede blokkie is 'n weergawe van die getal dae in die week wat daardie besondere weerstoestand geheers het.
Watter dag van die week is dit vandag? Watter dag was dit gister? Watter dag is dit môre?
Wat doen jy in die oggend? Wat doen jy in die middag? Wat doen jy in die aand? Is daar een dag in die week wat julle gesin uitsonder om iets spesiaals te doen? Waarvoor word weerkaarte gebruik? Vir wie is dit belangrik en waarom?
Waar anders sien julle nog weerkaarte? (In koerante, op TV, ensovoorts).
Gebruik ou koerante om weerkaarte uit te knip. Bespreek weerkaarte met die leerders om hulle bewus te maak van verskillende weerstoestande.
Laat hulle vroegoggend, middag en laatmiddag na die lengte van hulle skaduwee kyk en bespreek die rol van die son in tyd. Plant 'n stok in die grond en laat hulle die verandering in die skaduwee waarneem deur die loop van die dag.
Laat die leerders probeer om mekaar se skaduwees raak te trap of om van hulle eie skaduwee weg te kom.
Die weerkaart kan gebruik word om leerders te help om vertroud te raak met die seisoene. Leer hulle eers die name van die seisoene aan.
Bespreek die seisoen waarin hulle nou is, byvoorbeeld winter.
Watter klere dra ons in die winter en waarom? Watter kos eet ons graag in die winter? Aan watter sport neem ons in die winter deel? Watter vrugte kry ons in die winter? Hoe verskil winter van somer? Van watter seisoen hou jy die meeste en hoekom?
Maak 'n groot klasplakboek. Elke leerder maak self 'n illustrasie of bring prente van die volgende:
Winterklere, wintersport, vrugte wat ons in die winter kry en kos wat ons graag in die winter eet...
Laat elkeen sy illustrasie of prent uitknip en plak. Die opvoeder skryf eenvoudige woorde daarby, byvoorbeeld sop, jas, tennis, lemoen. Dit help die leerders om die woorde by die prente te pas en te "lees".
Lewensvaardigheid LU : 4
Maak sewe afdrukke van elke prentjie sodat daar byvoorbeeld 7 sonnetjies is vir die 7 dae van die week (net in geval die son elke dag van die week skyn).
« Previous module in collection Gr. R Module 1 Lewensvaardighede - 01
Next module in collection » Gr. R Module 2 Geletterdheid - -3
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Oct 27, 2009 7:49 am +0000. Add to a lens